ShHT davlatlari Taraqqiyot bankini tashkil qiladi

Shanxay hamkorlik tashkilotiga a’zo davlatlar hukumatlari ShHT Taraqqiyot banki va ShHT Taraqqiyot jamg‘armasi tashkil qilish to‘g‘risidagi hujjatlarga imzo chekdi. Bu haqda UzDaily xabar berdi.

 Foto © agencyrating.kz
Hujjatlar 2013-yil 29-noyabr kuni Toshkentda bo‘lib o‘tgan ShHTga a’zo davlatlar hukumatlari rahbarlarining Kengashi majlisida imzolandi.
Muzokaralar natijasiga ko‘ra, ShHT davlatlari bosh vazirlari Taraqqiyot banki va Taraqqiyot jamg‘armasi (ShHTning maxsus hisobi)ning shakllantirilishi, faoliyat olib borishi va boshqarilishining asosiy tamoyillarini tasdiqlash to‘g‘risidagi hujjatlarni imzoladi.
Ushbu moliyaviy tuzilmalar ham davlatlar, ham xususiy mablag‘larni jamg‘arishi va o‘zaro iqtisodiy loyihalarning moliyaviy asosiga aylanishi kutilmoqda.